Pohjois-Korea

thumb|Yanggakdo International-hotelli Pjongjangissa. Pohjois-Korea (virallisesti Korean demokraattinen kansantasavalta) sijaitsee Itä-Aasiassa, Korean niemimaan pohjoispuolella. Rajanaapurina sillä on etelässä Etelä-Korea, pohjoisessa Kiina ja Venäjä. Maa on virallisesti Etelä-Korean kanssa sodassa, sillä rauhansopimusta ei ole allekirjoitettu 50-luvulla käydyn Korean sodan jälkeen. Maa on viimeisiä todellisia kommunistisia valtioita, ja voimakkaasti eristäytynyt muusta maailmasta.

Maahan voi matkustaa vain osana tarkoin opastettuja kiertokäyntejä. Mukana on koko ajan matkaopas, eli hallituksen asettama valvoja, ja matkailu on rajoitettu vain tiettyihin kohteisiin. Luvan hakeminen on työlästä, mutta periaatteessa sen voi saada kuka tahansa.

Kaupungit

 * Pjongjang
 * Kaesong
 * Nampo
 * Wonsan
 * Sinuiju
 * Pyongson
 * Anju
 * Hamhung

Muut kohteet

 * Panmunjom

Ymmärrä
Pohjois-Korea on kansantasavalta, jossa noudatetaan Juche-aatetta. Juche on Kim Il Sungin muotoilema versio marxilais-leninismistä korealaisiin tarpeisiin, johon kuuluu vahvana osana puolueen arvostus, johtajien henkilökultti ja omavaraisuuden korostaminen.

Pohjois-Koreassa on virallisesti "yhtenäispuoluejärjestelmä", jossa Korean työväenpuolue pitää todellista valtaa. Myös muita puolueita on olemassa, mutta ne eivät vastusta hallitsijapuoluetta. Maan korkein virka on pääministeri, mutta todellista valtaa pitää hallussaan Kim Jong-Un, jonka on Korean työväenpuolueen pääsihteeri ja kansallisen turvallisuuden komission puheenjohtaja. Länsimaissa Kim Jong-Unista tiedetään varsin vähän koska hän on vasta tuoreittain astunut maan johtoon. Maan entistä johtajaa, hänen isäänsä Kim Jong-Iliä, pidettiin yleensä auktoritäärisenä diktaattorina.

Pohjois-Korea pitää tiukasti matalaa profiilia ja maasta on saatavilla hyvin vähän puolueetonta tietoa. Maassa ei toimi riippumattomia joukkoviestimiä ja ulkomaalaisen median pääsy maahan on vaikeaa.

Pohjois-Korea pyrkii taloudessaan omavaraisuuteen ja riippumattomuuteen naapurimaista. Siksi maa on erittäin altis ympäristötuhojen aiheuttamille väestökuolemille ja nälänhädälle. 1990-luvun alussa yli 3 miljoonaa pohjoiskorealaista kuoli nälkään. Ruuasta ja sähköstä on kova pula edelleen. Pohjois-korea myös tarjoaa näennäisesti ilmaisen terveydenhuollon kansalaisilleen, mutta käytännöissä usein lääkärien palkat on jäädytetty ja heitä lahjotaan tekemään töitä erilaisilla lahjuksilla. Sairaaloissa on myös jatkuva pula lähes kaikesta ja jopa amputaatioita joudutaan tekemään ilman kivunlievitystä.

Ilmasto
Kesät ovat kuumia ja talvisin ilma on hieman leudompi.

Tule
Suomesta Pohjois-Koreaan matkoja järjestävät ainakin Traveller ja Olympia Kaukomatkatoimisto.

Lentokoneella
Pohjois-Koreaan voi lentää ainoastaan Kiinasta. Pohjoiskorealainen lentoyhtiö Air Koryo tekee säännöllisiä lentoja Pekingistä Pjongjangiin. Huomioi, että Air Koryo on EU:n ns. "mustalla listalla", koska se ei täytä kaikkia turvallisuuskriteerejä.

Junalla
Pjongjangista on suora raideyhteys Pekingiin, joka kuitenkin liikennöi harvoin. Osa pakettimatkoista käyttää tätä tietä palatessaan takaisin Pekingiin. Matka kestää noin 23 tuntia, joten matkustajat yöpyvät makuuvaunuissa. Raideyhteyksiä on olemassa myös Venäjälle, mutta nämä eivät ole avoimia turisteille.

Liiku
Liikkuminen tapahtuu turistina vain paikallisen oppaan johdolla. Turistit eivät voi liikkua vapaasti, eivätkä myöskään keskustella paikallisten kanssa. Pääkaupungista poistuminen vaatii niinikään luvan.

Puhu
Pohjois-Koreassa puhutaan koreaa. Paikallinen väestö ei juurikaan puhu englantia, mutta mm. hotelleissa puhutaan yleisesti englannin lisäksi ainakin venäjää, kiinaa, ranskaa, japania ja espanjaa. Etelä -ja Pohjois-Koreassa puhuttu korean kieli eroaa toisistaan jokseenkin siten, että pohjoiskorealainen aksentti voi kuulostaa ulkomaalaisen mielestä melko oudolta.

Osta
thumb|200px|Kauppa, joka on tarkoitettu turisteille Pohjois-Korean valuutta on won. Ulkomaalaiset eivät kuitenkaan saa käyttää paikallista valuuttaa. Pjongjangissa on erityisiä kauppoja, jotka ovat tarkoitettu vain turisteille. Niissä myydään mm. virvoitusjuomia, sipsejä, pieniä välipaloja ja matkamuistoja.

Pohjois-Koreassa on varsin rajoitetut ostosmahdollisuudet ja matkapaketteihin sisältyy yleensä täysihoito, joten tarvittaessa maassa pärjää hyvin pienellä summalla rahaa. Turistit käyttävät valuuttana euroa tai Kiinan yuania.

0,5 litran vesipullo 0,40e, virvoitusjuomatölkki 0,60e, karkkipussi 3,50e, postimerkki Eurooppaan 1e, postikorttivalikoima 2e, julistevalikoima 6e, Pyongyang Times -sanomalehti 1,20e, kirja 1-5e, suuri valokuvakirja 15e, liput Arirang Mass Games -esityksiin n. 50 e

Syö
Pjongjangissa ja Kaesongissa on useita ravintoloita, joiden menu vaihtelee paikallisesta ruoasta aina italialaiseen keittiöön saakka. Pjongjangissa tutustumisenarvoisia ovat Pjongjangin kylmät nuudelit, joiden tarjoilemiseen Ogryon-ravintola on erikoistunut. Paikallisissa kaupoissa elintarvikkeiden määrä on vähäinen ja niiden ostaminen on yleensä vain korealaisille mahdollista. Erilaisia pikaruokakioskeja on kaupungilla ja useista hotelleista voi ostaa pikkupurtavaa.

Juo
Erilaiset insam-juuresta tehdyt viinakset ovat suosittuja Koreassa. Pohjoiskorealaisena erikoisuutena voi mainita käärmeviinan, joka on alkoholipitoisuudeltaan erittäin vahvaa. Viinejä tuotetaan lähinnä Kaesongin alueella. Olut on edullista ja sitä on tarjolla useaa eri laatua. Alkoholin hintataso vaihtelee laadun yms. mukaan n. 0,50 eurosta 15 euroon asti.

Nuku
Pjongjangissa on useita kansainvälisiä hotelleja joiden taso ajallisesta jälkeenjääneisyydestään huolimatta on yleensä korkea. Joissakin hotelleissa saattaa olla huoneissa salakuuntelulaitteet, uskomatonta, mutta totta. Kuuluisimmat näistä ovat keskustassa sijaitseva Koryo-hotelli sekä Taedong- joen ääressä sijaitseva Yanggagdo-hotelli. Myöskin Pjongjang,- ja Sosan-hotelli ovat palveluiltaan ulkomaalaisille sopivia. Yöpyminen hotelleissa ei ole suhteettoman kallista ja hotellien palvelu on ystävällistä. Suurimmissa hotelleissa on useita ravintoloita, baareja, saunoja, kampaamoja, kauppoja sekä matkamuistomyymälöitä.

Opiskele
Pohjois-Koreassa on useita yliopistoja ja oppilaitoksia, näistä suurimpana v. 1946 perustettu Kim Il Sungin yliopisto. Suomalaisilla oppilaitoksilla ei ole vaihtosopimusta paikallisiin opinahjoihin, mutta maassa opiskelee paljon opiskelijoita lähinnä Afrikasta ja Aasiasta. Maassa järjestetään myös turistiluonteisia Korean kielen kursseja, joihin osallistumista voi tiedustella matkatoimistoilta.

Työskentele
Ulkomaalaisen on lähes mahdoton saada työtä Pohjois-Koreasta.

Pysy turvassa
Pohjois-Korea on ulkomaalaiselle turvallinen maa. Kannattaa kuitenkin ottaa huomioon paikalliset tavat välttyäkseen mahdollisilta ikävyyksiltä. Tärkeintä on muistaa kunnioitus maan johtajia kohtaan. Jos turisti kuitenkin tekee jotain syvästi loukkaavaa, ei hän itse joudu vaikeuksiin, mutta hänen oppaansa voi saada erittäin ankaran rangaistuksen.

Pysy terveenä
Terveydenhoito maassa on melko kehittymätöntä. Pohjois-Koreassa voi esiintyä malariaa ja koleraa. Tarvittavat lääkkeet on hyvä varata jo kotimaassa ennen matkalle lähtöä. Ulkomaalaisille turisteille on kuitenkin tarjolla korkeatasoiset terveydenhuoltopalvelut ainakin maan pääkaupungissa Pjongjangissa. Juomiseen ja hampaiden pesuun tulee käyttää ainoastaan pullotettua vettä. Maito ei ole pastöroitu, joten se pitää keittää. Ruoaksi nautittava kala ja liha tulee olla hyvin kypsennettyä, samoin vihannekset. Hedelmät tulisi myös kuoria.

Kunnioita
On tärkeää muistaa, että Pohjois-Korean nykyinen johtaja Kim Jong-Un, ja hänen edesmenneet isänsä Kim Jong-Il ja isoisänsä Kim Il Sung ovat hyvin korkeassa asemassa Pohjois-Korean kulttuurissa ja yhteiskunnassa. Johtajien muotokuvat ovat jokaisessa kodissa, oppilaitoksessa, metrossa ja tehtailla/työpaikoilla. Korealaiset eivät juurikaan siedä heidän poliittisen ja yhteiskunnallisen järjestelmänsä kritisointia. Virallisten matkojen yhteydessä mm. kukkien laskeminen Kim Il Sungin monumentille ja vierailu hänen mausoleumissaan ovat lähes pakollisia kohteita, joista ei kannata kieltäytyä - ellei halua loukata isäntiään. Tämä kunnioitus ylettyy myös heidän kuviin. Lähetettäessä postikorttia on ylisuuren postimerkin oltava pystyssä vaikka se peittäisi osan osoitteesta. Vaakatasoon ei merkissä olevan johtajan kuvaa saa pistää. Sanomalehden etusivulla olevan johtajan kuvaa ei saa taittaa keskeltä eikä jättää lattialle. Koreassa kunnioitetaan vanhuksia ja auktoriteettejä, joten muista kohteliaat tavat toimiessasi heidän kanssaan.

Ota yhteyttä
Internet-yhteyksiä maassa ei juuri ole, joskin ainakin Koryo-hotellissa sekä Kim Chaekin teknillisessä yliopistossa on mahdollisus internetin käyttöön.

Faxeja ja kaukopuheluita voi soittaa sekä vastaanottaa kaikissa suurissa hotelleissa sekä Kansainvälisessä telekeskuksessa.

Posti
Turisteille myydään vallankumous-postimerkkejä, jotka poikkeavat paikallisten ihmisten käyttämistä merkeistä. Jos aiot lähettää kortin tai kirjeen, mieti aina tarkkaan mitä kirjoitat, koska se todennäköisesti luetaan uudelleen ennen varsinaista lähetystä. Suomen kielen käyttö ei tässä asiassa auta, sillä korttia ei lähetetä ennen kun joku on sen virallisesti hyväksynyt. Vieraskielinen kortti kiertää tarkastajilla kunnes joku tunnistaa kielen, ja yllättäen kyllä suomea lukeva semmoinen löytyy.

Corea del Nord Nordkorea North Korea Nord-Koreio Corea del Norte Corée du Nord उत्तर कोरिया Észak-Korea Corea del Nord 北朝鮮 Noord-Korea Korea Północna Coréia do Norte Coreea de Nord Северная Корея Nordkorea 朝鲜 wts:Category:North Korea